Алег Віктаравіч Дзячэнка

Алег Віктаравіч Дзячэнка (нар. , Канск, Краснаярскі край, Расія) — беларускі філосаф, рэлігіязнавец, член Савета Рэспублікі Нацыянальнага сходу Рэспублікі Беларусь 7-га склікання. Кандыдат філасофскіх навук (2000), дацэнт (2004).

 Біяграфія 
Нарадзіўся  года ў г. Канску Краснаярскага края (РСФСР)Біяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыў у 1995 годзе Магілёўскі дзяржаўны педагагічны інстытут імя А. А. Куляшова па спецыяльнасці «Гісторыя», у 2000 годзе аспірантуру Інстытута філасофіі і права НАН Беларусі.

Працаваў у сярэдняй школе в. Вялікія Бялевічы Магілёўскага раёна.

З 2001 па 2014 гады працаваў дацэнтам кафедры філасофіі Магілёўскага дзяржаўнага ўніверсітэта імя А. А. Куляшова. З 2014 па 2017 гады працаваў прарэктарам па навукова-метадычнай працы Магілёўскага дзяржаўнага абласнога інстытута развіцця адукацыі. З 27 студзеня 2017 года па 6 кастрычніка 2017 года займаў пасаду загадчыка кафедры грамадзянскага і гаспадарчага права факультэта эканомікі і права Магілёўскага дзяржаўнага ўніверсітэта імя А. А. Куляшова. З 25 кастрычніка 2017 года па 16 мая 2022 года працаваў прарэктарам па навучальнай працы Магілёўскага дзяржаўнага ўніверсітэта імя А. А. Куляшова. З 17 мая 2022 года займае пасаду рэктара дзяржаўнай установы адукацыі «Акадэмія паслядыпломнай адукацыі».

Выбіраўся членам Савета Рэспублікі Нацыянальнага сходу Рэспублікі Беларусь 7-га скліканняДьяченко Олег Викторович. Намеснік старшыні Пастаяннай камісіі па адукацыі, навуцы, культуры і сацыяльным развіцці.

У 2024 годзе выбраны дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Асіповіцкай акругі № 89. Намеснік старшыні Пастаяннай камісіі па міжнародных справах.

Член рэспубліканскага грамадскага аб’яднання «Белая Русь», член Беларускай партыі «Белая Русь». Старшыня экспертнага савета пры Упаўнаважаным па справах рэлігій і нацыянальнасцей Савета Міністраў Рэспублікі Беларусь.

 Навуковая дзейнасць 
Аўтар звыш 100 навуковых прац па рэлігіязнаўстве, у тым ліку 8 манаграфій і 7 вучэбна-метадычных дапаможнікаў.

 Узнагароды 
Узнагароджаны ганаровымі граматамі Нацыянальнага сходу Рэспублікі Беларусь, Міністэрства адукацыі Рэспублікі Беларусь (2005), Упаўнаважанага па справах рэлігій і нацыянальнасцей, Магілёўскага абласнога выканаўчага камітэта (2000), Магілёўскага гарадскога выканаўчага камітэта (2004, 2013), Магілёўскага гарадскога Савета дэпутатаў, Савета Міжпарламенцкай Асамблеі дзяржаў — удзельніц Садружнасці Незалежных Дзяржаў, медалём Міжпарламенцкай Асамблеі дзяржаў — удзельніц Садружнасці Незалежных Дзяржаў «За ўмацаванне міжпарламенцкага супрацоўніцтва», юбілейным медалём «МПА СНГ. 30 лет», медалём свяціцеля Кірылы Тураўскага.

 Сям'я 
Жанаты, мае двух сыноў і дачку.

 Крыніцы 

 Літаратура 
 Движение пятидесятников в Беларуси (на материалах Могилевской области) : диссертация … кандидата философских наук : 09.00.06 : защищена 26.09.2000 : утверждена 13.12.2000 / Дьяченко Олег Викторович. — Минск, 2000.
 Новые религиозные объединения / О. В. Дьяченко. — Мозырь, 1998.
 Пятидесятничество в Беларуси : монография / О. В. Дьяченко. — Могилев, 2003.
 Алег Віктаравіч Дзьячэнка [Дзячэнка!] // Гістарычны факультэт : да 75-годдзя ўтварэння / Магілёўскі дзяржаўны універсітэт імя А. А. Куляшова. ― Магілёў, 2010. — С. 178—179.
 Дьяченко Олег Викторович // Ученые МГУ имени А. А. Кулешова : биобиблиографический справочник. — Могилев, 2013. — С. 18—20.

 Спасылкі 

 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Катэгорыя:Філосафы Беларусі
Катэгорыя:Рэлігіязнаўцы Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання